Nasledujúce preložil Julo z angl. originálu knihy „I“, 2003 od Dr. Davida Hawkinsa, zo strán 398-399

**Posledný krok na dosiahnutie stavu osvietenia**

1 Zamerajte sa do svojho vnútra na absolútnu subjektivitu všetkého čo prežívate.

2 Skúmajte povahu toho, čo nazývame subjektivitou, ktorá doprevádza každý prejav života.

3 Bez toho, aby ste čokoľvek, čo prichádza pred vaše vedomie, pomenovali, si všimnite, že vo vás existuje niečo, čo je vo vás sústavne prítomné, (teda v každom okamihu, v každom momente a za každých okolností), a to je, už ďalej nedeliteľná, doprevádzajúca podložka subjektivity.

4 A táto sa nikdy nemení.

5 Podstatou všetkého, čo zaevidujete, a to vo všetkých formách (myslenie, cítenie, videnie, vedenie atď.) je existencia prítomnosti tejto subjektívnej kvality.

4 Nuž a začnite z bližšia skúmať, čo toto stále prítomné subjektívne evidovanie je.

7 Bez neho by ste dokonca ani nemali možnosť vedieť, že existujete.

%

8 Spýtajte sa: „Ako je možné, že som si vôbec niečoho vedomý, alebo - ako viem, že existujem?“

9 Toto je najlepšia otázka, na ktorú je treba nájsť odpoveď, pretože vedie priamo a intuitívne ku stále prítomnej Realite (s veľkým R).

10 Odpoveď je: Stotožnite sa s touto kapacitou, (či kvalitou, či stavom, či fenoménom) stále prítomnej subjektivity, ktorú pociťujete ako základ uvedomovania**.**

11 Toto je samotné vedomie. (angl.: consciousness)

12 Stotožnite sa s týmto vedomím a nie s tým, o čom si je toto vedomie vedomé.

13 To je priama cesta vedúca k podstate vášho Bytia (angl.: Self).

14 Je to vlastne jediný prístup, ktorý vedie priamo cez dvere vedúce k stavu osvietenia.

15 Netreba nič vedieť, nič sa naučiť, nič si pamätať.

16 Je iba jednoducho potrebné - zamerať sa, zaostriť sa, pomeditovať, duchovne sa zamyslieť, pozrieť sa na vec a uvedomiť si, - že základom a zdrojom existencie je neúprosná subjektivita Božej prítomnosti prejavujúca sa ako Svetlo Vedomia.

%

17 Subjektivita bez akéhokoľvek obsahu, ako aj bez ilúzie oddelenosti vonkajšieho a vnútorného sveta, je každého Bytie.

18 Subjektívne jadro Bytia je nezávislé na obsahu či forme, čiže je mimo všetkých myšlienok či konceptov.

19 Teda nie sú to ani pocity a ani myšlienky, ktoré sú dôležité, ale iba subjektivita, ktorá poskytujejavisko pre prejav ich zdanlivej dôležitosti.

20 Paradoxne, je to práve neúprosná subjektivita, ktorá vedie k úžasnému objavu jedinej možnej pravdivej „objektivity“.

21 Jediná skutočnosť, ktorá môže byť objektívne, vždy a za každých okolností overená hocikým a hocikde je absolútna, nedeliteľná skutočnosť subjektivity.

22 Dokonca aj dôkladné vedecké vŕtanie sa do tohto vedie k odhaleniu, že bez subjektivity nie je nič spoznateľné a bez nej sa ani dokonca nedá povedať, že niečo existuje.

23 Uvedomovanie si uvedomovania, uvedomovanie si bytia pri vedomí a uvedomovanie si obsahu - sú všetky závislé na poskytnutí javiska subjektivitou.

Predošlé preložil Julo z angl. originálu knihy „I“, 2003 od Dr. Davida Hawkinsa, zo strán 398-399